บล.กสิกรไทย คาดหุ้นภาคบ่ายซมพิษไข้หวัดโคโรน่า ให้ดัชนี 1,520-1,550 จุด
นักลงทุนที่รับเสี่ยงได้ต่ำ แนะรอติดตามหลังผ่านพ้นช่วงฤดูท่องเที่ยวของจีนสัปดาห์นี้ก่อนเพื่อประเมินผลกระทบการระบาดของไวรัส หรือจนกว่าจะเริ่มเห็นการแพทย์แถลงถึงใช้วัคซีน
27 ม.ค. 2563

นักลงทุนที่เสี่ยงได้ต่ำ แนะนำรอติดตามหลังผ่านพ้นช่วงฤดูท่องเที่ยวของจีนสัปดาห์นี้ก่อนเพื่อประเมินผลกระทบการระบาดของไวรัส หรือจนกว่าจะเริ่มเห็นการแพทย์แถลงถึงการใช้วัคซีน
ตลาดหุ้นไทย ภาคเช้าวันที่ 27 ม.ค. ดิ่งหนัก โดยระหว่างการซื้อขายดัชนีปรับตัวลงลึกถึง 47.78 จุด หลังนักลงทุนทั่วโลกผวาการแพร่ระบาดของไข้หวัดโคโรน่า หุ้นกลุ่มโรงแรมและท่องเที่ยวของไทย ปรับตัวอย่างหนัก 
สำหรับการซื้อขายภาคบ่ายนี้ จะเป็นอย่างไร มีความเห็นจากบริษัทหลักทรัพย์ (บล.) กสิกรไทย คาดการณ์แนวโน้มตลาดบ่ายประเมินกรอบ SET Index บ่ายนี้ที่ 1,520-1,550 จุด คาดเห็นแรงกดดันต่อเนื่องจากประเด็นการแพร่ระบาดของไข้หวัดโคโรน่า
 
ขณะที่ประเด็นอื่นยังคงค้างคาและต้องรอติดตามเพื่อกำหนดทิศทางการลงทุน ได้แก่ ประเด็นการเมืองต้องรอดูความชัดเจนอีกทีวันที่ 29 ม.ค. ว่าทางศาลรัฐธรรมนูญจะรับเรื่องหรือไม่ และในวันที่ 30 ม.ค. ติดตามผลการประชุม FOMC เพื่อดูรายละเอียด Repo ซึ่งเป็นปัจจัยกดดันสภาพคล่อง หลังธนาคารกลางสหรัฐฯ (เฟด ) เริ่มส่งสัญญาณชะลอการซื้อพันธบัตร ล่าสุดงบดุลของเฟดเริ่มปรับตัวลง
กลยุทธ์การลงทุน สำหรับนักลงทุนที่รับความเสี่ยงได้ต่ำ แนะนำรอติดตามหลังผ่านพ้นช่วงฤดูการท่องเที่ยวของจีนสัปดาห์นี้ก่อนเพื่อประเมินผลกระทบการระบาดของไวรัส หรือจนกว่าจะเริ่มเห็นการแพทย์แถลงถึงใช้วัคซีน
 
ส่วนนักลงทุนที่รับความเสี่ยงได้สูงเริ่มทยอยสะสม สำหรับประเด็นไวรัสรอซื้อ AOT แถว 68+/- บาท ส่วนประเด็นพรบ.งบประมาณรอรับ STEC 14.10 +/บาท หรือรอประเมินผล 29 ม.ค. นี้ว่าศาลรัฐธรรมนูญจะรับเรื่องหรือไม่